Kokeneemmat crapsin pelaajat väittävät voivansa hallita craps-noppia siten, että he pystyvät heitollaan vaikuttamaan noppien lopullisiin silmälukuihin. Siitä, voiko tämä olla mahdollista, voi olla montaa mieltä, ja teorioita on esitetty suuntaan sekä toiseen.
Kivijalkakasinolla crapsin heittovuoro vaihtuu kierros kierrokselta, ja pelaajat heittävät noppia. Netin livekasinoilla ja virtuaalisissa craps-pöydissä puolestaan heittäjänä toimii joko livejakaja tai tietokonejärjestelmä. Jälkimmäisessä näistä noppien hallinta on käytännössä mahdotonta, sillä järjestelmän heittotulos on aina satunnaislukugeneraattorin luoma.
Livekasinolla ja kivijalkakasinolla puolestaan heittoon vaikuttaa taas pöydän vastakkaisen laidan muoto, joka kääntää nopat arvaamattomiin suuntiin. Vaikka heittäjä siis osaisikin heittää haluamansa silmäluvun tasaiselle pöydälle, on crapsissa noppien osuttava pöydän vastakkaiseen laitaan, jotta heitto hyväksytään.
Näin ollen, on äärimmäisen harvinaista, että crapsin heittäjät voisivat hallita noppia ja täten heittää juuri tietyt silmäluvut.